[{"text_idx": "#000001", "text": "Michael Boris Mandirola kaj Veronika Poo\u0301r partoprenis oficiale kiel reprezentantoj de TEJO dum la c\u0302iudujara G\u0302enerala Asembleo de Forumo Junulara Eu\u0306ropa (FoJE). La arang\u0302o okazis el 20a g\u0302is la 22a de novembro 2014 en Kluj\u0302o (Cluj-Napoca/Kolozsva\u0301r/Klausenburg en Rumanio). Ni havis oficiale Foiron, raportadon, priparolon de politikaj dokumentoj, prezenton de la estraranoj, elekton de la estraranoj kaj kelkajn temdiskutojn kaj voc\u0302donon pri c\u0302io, kaj la g\u0302ison de la malnovaj estraranoj. Maloficiale ni havis matenmang\u0302on, kafopau\u0306zon, tagmang\u0302on, kafopau\u0306zon, vespermang\u0302on kaj noktumadon por sociumi kaj influi."}, {"text_idx": "#000003", "text": "Mi jam konas la etoson do mi ne atendis alian eventon ol tiu kiun mi trovis. Mi tamen antau\u0306 scii kiom da kandidatoj estis, supozis ke estu iom pli da konkuremo."}, {"text_idx": "#000004", "text": "Ni havas multajn novajn kontaktojn, ni tre g\u0302uis tie, ke TEJO estis multe pli konata ol estis antau\u0306 pluraj jaroj. Ne nur tio, sed ankau\u0306 estis tre pozitiva, ke kiam ni nun menciis lingvan diskriminaciadon, homoj tuj konsentis, ni estis s\u0302atataj kaj amataj, malkiel antau\u0306e post mencio de tia temo. Do, certe io s\u0302ang\u0302ig\u0302as, kaj ni eble iom envias niajn posteulojn, ke ili povos labori en multe pli akceptema kaj s\u0302atema medio. Tio ankau\u0306 instruis al ni, ke indas fari kion ni faras, indas g\u0302in dau\u0306rigi. Lau\u0306 la nova dokumento pri konduktokodoi en FoJE oni ne rajtas homojn diskriminacii pro lingvo. Poste en la plena sesio la reprezentanto de la Itala Junulara Konsilio, kiu parolis por proponi la dokumenton por akcepto, multe substrekis la gravecon de la dokumento ankau\u0306 pro la lingva diskriminacio, kio estas menciita en g\u0302i, kaj kio bedau\u0306rinde dau\u0306re okazas en FoJE. Post la parolo venis granda aplau\u0306do. Ankau\u0306 menciinda estas, ke iom poste la reprezentanto de la Brita Nacia Junulara Konsilio elektis fari sian intervenon en la franca.Ni ankau\u0306 povis profiti el kontaktoj kun la novaj estraranoj, konatig\u0302i kun ili por ke ili sciu pri TEJO kaj ni esperas ke tio estos helpa."}]